Hage Geingob

Hage Geingob (in Otjiwarongo natus die 3 Augusti 1941; Windhoek in urbe die 4 Februarii 2024 mortuus) fuit politicus Namibiae et a die 21 Martii 2015 praeses patriae, praecessore Hifikepunye Pohamba. Alumnus Augustinei (eo tempore in oppido Otjimbingwe stantis) brevi spatio temporis magister ludorum meruit. Deinde in exsilio vivens universitatem Temple Philadelphiae frequentavit atque apud universitatem Fordham et Scholam Novam Neo-Eboracensem laureatus est. Primus minister Namibiae bis, a die 21 Martii 1990 ad 28 Augusti 2002 et a die 4 Decembris 2012 ad 20 Martii 2015, et minister commercii semel fuit, a die 8 Aprilis 2008 ad 4 Decembris 2012.

 Bibliographia 
 "Namibia leader taps trade minister as likely successor" (4 Decembris 2012) apud Reuters
 "Hage Geingob, Namibia’s president, dies aged 82 after cancer treatment" in The Guardian (4 Februarii 2024)

Categoria:Alumni Augustinei
Categoria:Alumni Novae Scholae
Categoria:Alumni Universitatis Fordhamensis
Categoria:Duces civitatum
Categoria:Gubernatores civitatum
Categoria:Politici Namibiae